b'\n_START_ARTICLE_\nDobron\xc4\x83u\xc8\x9bi, Zastavna\n_START_SECTION_\nIstorie\n_START_PARAGRAPH_\nLocalitatea Dobron\xc4\x83u\xc8\x9bi a f\xc4\x83cut parte \xc3\xaenc\xc4\x83 de la \xc3\xaenfiin\xc8\x9bare din regiunea istoric\xc4\x83 Bucovina a Principatului Moldovei. \xc3\x8en ianuarie 1775, ca urmare a atitudinii de neutralitate pe care a avut-o \xc3\xaen timpul conflictului militar dintre Turcia \xc8\x99i Rusia (1768-1774), Imperiul Habsburgic (Austria de ast\xc4\x83zi) a primit o parte din teritoriul Moldovei, teritoriu cunoscut sub denumirea de Bucovina. Dup\xc4\x83 anexarea Bucovinei de c\xc4\x83tre Imperiul Habsburgic \xc3\xaen anul 1775, localitatea Dobron\xc4\x83u\xc8\x9bi a f\xc4\x83cut parte din Ducatul Bucovinei, guvernat de c\xc4\x83tre austrieci, f\xc4\x83c\xc3\xa2nd parte din districtul Sadagura (\xc3\xaen german\xc4\x83 Sadagora)._NEWLINE_Dup\xc4\x83 Unirea Bucovinei cu Rom\xc3\xa2nia la 28 noiembrie 1918, satul Dobron\xc4\x83u\xc8\x9bi a f\xc4\x83cut parte din componen\xc8\x9ba Rom\xc3\xa2niei, \xc3\xaen Plasa Nistrului a jude\xc8\x9bului Cern\xc4\x83u\xc8\x9bi. Pe atunci, majoritatea popula\xc8\x9biei era format\xc4\x83 din ucraineni, exist\xc3\xa2nd \xc8\x99i o comunitate de rom\xc3\xa2ni._NEWLINE_Ca urmare a Pactului Ribbentrop-Molotov (1939), Bucovina de Nord a fost anexat\xc4\x83 de c\xc4\x83tre URSS la 28 iunie 1940, reintr\xc3\xa2nd \xc3\xaen componen\xc8\x9ba Rom\xc3\xa2niei \xc3\xaen perioada 1941-1944. Apoi, Bucovina de Nord a fost reocupat\xc4\x83 de c\xc4\x83tre URSS \xc3\xaen anul 1944 \xc8\x99i integrat\xc4\x83 \xc3\xaen componen\xc8\x9ba RSS Ucrainene._NEWLINE_\xc3\x8encep\xc3\xa2nd din anul 1991, satul Dobron\xc4\x83u\xc8\x9bi face parte din raionul Zastavna al regiunii Cern\xc4\x83u\xc8\x9bi din cadrul Ucrainei independente. Conform recens\xc4\x83m\xc3\xa2ntului din 1989, num\xc4\x83rul locuitorilor care s-au declarat rom\xc3\xa2ni plus moldoveni era de 3 (2+1), reprezent\xc3\xa2nd 0,19% din popula\xc8\x9bie . \xc3\x8en prezent, satul are 1.528 locuitori, preponderent ucraineni.'